Babelscape/SREDFM huggingface dataset:
The Victorian Internet

Πρόταση [[παγκόσμιο δίκτυο|παγκοσμίου δικτύου]], 1862

The Victorian Internet: The Remarkable Story of the Telegraph and the Nineteenth Century's On-Line Pioneers ("Το βικτωριανό Ίντερνετ: Η αξιοσημείωτη ιστορία του τηλέγραφου και οι online πρωτοπόροι του δεκάτου ενάτου αιώνα") είναι ο τίτλος βιβλίου του συγγραφέα Τομ Στάντατζ (Tom Standage) το οποίο εκδόθηκε τον Σεπτέμβριο του 1998 από τον οίκο Walker & Company και το οποίο εξετάζει την ανάπτυξη και τις χρήσεις του τηλέγραφου κατά το δεύτερο μισό του 19ου αιώνα, καθώς και κάποιες από τις ομοιότητές του με το Ίντερνετ στο τέλος του 20ού αιώνα.

Η κεντρική ιδέα του βιβλίου συνίσταται στο ότι από τις δύο αυτές τεχνολογίες, ο τηλέγραφος ήταν η πιο σημαντική, καθώς η ικανότητα για παγκόσμια επικοινωνία σε πραγματικό χρόνο ήταν ποιοτικό άλμα, ενώ η αλλαγή την οποία επέφερε το σύγχρονο Ίντερνετ ήταν σύμφωνα με τον Στάντατζ απλώς ποσοτικό άλμα.
Γκυντς

Ο Γκυντς (γερμ. Günz) είναι ποταμός στη Βαυαρία της Γερμανίας, δεξιός παραπόταμος του Δούναβη. Σχηματίζεται κοντά στο Λάουμπεν με την ένωση των ποταμών Έστλιχε Γκυντς («Ανατολικός Γκυντς») και Βέστλιχε Γκυντς («Δυτικός Γκυντς»). Έχει μήκος περίπου 90 χλμ. Ρέει κυρίως προς τα βόρεια και διασχίζει τις μικρές πόλεις Μπάμπενχαουσεν, Ντάισενχαουσεν, Ίχενχαουσεν και Κέτζ. Εκβάλλει στον Δούναβη στο Γκύντσμπουργκ.
Κατηγορία:Ποταμοί της Βαυαρίας
Κατηγορία:Παραπόταμοι του Δούναβη
Κάμμελ

Ο Κάμμελ είναι ποταμός της Βαυαρίας στη νότια Γερμανία.Ο ποταμός πηγάζει δυτικά του Μίντελχαϊμ,στον δήμο Ούντεραλγκο και ρέει κυρίως προς τα βόρεια.Εκβάλλει στον ποταμό Μίντελ από τα αριστερά νότια του Όφφινγκεν και του Δούναβη,ανατολικά του Γκάνζμπουργκ.Στην ουσία,είναι έμμεσος παραπόταμος του Δούναβη.Το μήκος του δεν ξεπερνά τα 57 χλμ.Η υψομετρική διαφορά ανάμεσα στις πηγές και τις εκβολλές του ισούται με 265 μέτρα.Η Λεκάνη απορροής του είναι 262 τετραγωνικά χιλιόμετρα.
Ίλλερ

Ο Ίλλερ είναι ποταμός στη Βαυαρία και στη Βάδη-Βυρτεμβέργη της Γερμανίας. Εκβάλλει στον Δούναβη από τα δεξιά, έχοντας διανύσει απόσταση 147 χλμ.

Οι πηγές του ποταμού βρίσκονται κοντά στο Όμπερστντορφ στην περιοχή Αλγκάου των Άλπεων, κοντά στα σύνορα με την Αυστρία.Από εκεί ρέει προς τα βόρεια, διασχίζοντας τις πόλεις Σόντχοφεν, Ίμενσταντ και Κέμπτεν. Ανάμεσα στις πόλεις Λάουταρχ και Ουλμ σχηματίζει το σύνορο ανάμεσα στα δύο γερμανικά κρατίδια Βαυαρία και Βάδη-Βυρτεμβέργη για περίπου 50 χλμ. Ο ποταμός εκβάλλει στον Δούναβη στην πόλη Ουλμ.

Ο Ίλλερ έχει λεκάνη απορροής 2.152 τετραγωνικά χλμ. Είναι ο έβδομος μεγαλύτερος ποταμός της Βαυαρίας σε παροχή νερού, με μέση ροή 75 κυβικά μέτρα νερού στο Σέντεν, λίγο πάνω από τον Δούναβη. Κατά μήκος του ποταμού έχουν χτιστεί οκτώ υδροηλεκτρικοί σταθμοί.

Ποδηλατόδρομος έχει χτιστεί κατά μήκος του ποταμού, που είναι και ιδανική τοποθεσία για κωπηλασία.
Ακίλλε Κομπανιόνι

Ο Ακίλλε Κομπανιόνι ("Achille Compagnoni", 26 Σεπτεμβρίου 1914 - 13 Μαΐου 2009) ήταν Ιταλός ορειβάτης και σκιέρ. Μαζί με τον Λίνο Λατσεντέλλι, στις 31 Ιουλίου 1954 έγινε ο πρώτος άνθρωπος που προσέγγισε την κορυφή του K2. Έμεινε, επίσης, γνωστός στην ιστορία της ορειβασίας για την εγκατάλειψη των συντρόφων του, του Πακιστανού Αμίρ Μεχντί και του Ιταλού Βάλτερ Μπονάτι, σε άσχημη κατάσταση, προκειμένου να προσεγγίσει πρώτος την κορυφή.
Αμίρ Μεχντί

Ο Αμίρ Μεχντί (1913-1999) ήταν Πακιστανός ορειβάτης γνωστός για τη συμμετοχή του στην αυστριακή ομάδα που έκανε την πρώτη επιτυχή ανάβαση του Νάνγκα Παρμπάτ το 1953 και του Κ2 το 1954 με την ιταλική αποστολή. Τόσο ο Μεχντί όσο και ο Βάλτερ Μπονάτι είναι επίσης γνωστοί για το γεγονός ότι επιβίωσαν μία νύκτα στο υψηλότερο γνωστό εκτεθειμένο μπιβουάκ (8.100 μ) στο K2 το 1954.
Εδουάρδο Σανταμαρίνα

Ο Εδουάρδο Σανταμαρίνα ("Eduardo Santamarina", 9 Ιουλίου 1968) είναι Μεξικανός ηθοποιός του κινηματογράφου, του θεάτρου και της τηλεόρασης.
Ο Σανταμαρίνα πήρε μαθήματα υποκριτικής στο Centro de Educación Artística (CEA- Κέντρο της Καλλιτεχνικής Εκπαίδευσης) στην Πόλη του Μεξικού. Έκανε το ντεμπούτο του το 1992. Οι πιο ξεχωριστοί ρόλοι του ήταν μέχρι σήμερα στις τηλενουβέλες "Marisol" το 1996 και "Rubi" το 2004.

Ο Εδουάρδο παντρεύτηκε την ηθοποιό Ιτατί Καντοράλ το 2005, που γέννησε τα δίδυμα αγόρια του ζευγαριού, Χοσέ Εδουάρδο και Ρομπέρτο Μιγκέλ. Ο Σανταμαρίνα και η Καντοράλ υπέβαλαν αίτηση διαζυγίου το 2003 και ο γάμος διαλύθηκε τυπικά το 2004.

Μετά από το διαζύγιο τους, άρχισε μια σχέση με την ηθοποιό Σουσάνα Γκονσάλες μέχρι το χωρισμό τους τον Νοέμβριο του 2007. 

Σήμερα είναι παντρεμένος με την ηθοποιό Μαϊρίν Βιγιανουέβα, που γέννησε την κόρη τους Χούλια στις 18 Ιουλίου 2009.
Μπάρδαρμπουνγκα

thumb|250px|Το Μπάρδαρμπουνγκα βρίσκεται κάτω από το βορειοδυτικό άκρο του παγετώνα Βατναγιοκούλ
Το Μπαρδάρμπουνγκα ("Bárðarbunga" - πολλές φορές μεταγράφεται στα ελληνικά ως "Μπαρνταρμπούνγκα") είναι ηφαίστειο της Ισλανδίας, το οποίο βρίσκεται κάτω από τον παγετώνα Βατναγιοκούλ, στην νοτιοανατολική Ισλανδία. Έχει ύψος 2.009 μέτρα και είναι το δεύτερο ψηλότερο βουνό της χώρας. Αποτελείται από μια ηφαιστειακή καλδέρα, βάθους 700 μέτρων, και σχετίζεται με δύο μεγάλες ηφαιστειακές ρωγμές και ένα ακόμη υποπαγετωνικό ηφαιστειακό σύστημα.
Ραδιόφωνο BBC

Το Ραδιόφωνο BBC (αγγ.: BBC Radio) είναι τμήμα και υπηρεσία του BBC, που εδρεύει στο Ηνωμένο Βασίλειο και λειτουργεί από το 1927. Η υπηρεσία παρέχει εθνικούς ραδιοφωνικούς σταθμούς, οι οποίοι μεταδίδουν διάφορα είδη μουσικής, όπως επίσης και τοπικούς σταθμούς, οι οποίοι μεταδίδουν ειδήσεις και ψυχαγωγικές εκπομπές.

Οι εθνικοί ραδιοφωνικοί σταθμοί, BBC Radio 1, 2, 3, 4 και 5 Live, εκπέμπουν όλοι με αναλογικό (FM) σήμα (το 5 Live εκπέμπει μόνο στην μπάντα των AM), όπως επίσης και μέσω της πλατφόρμας του DAB και μέσω διαδικτύου από τις υπηρεσίες RealMedia, WMA και το BBC iPlayer. Οι σταθμοί BBC Radio 1Xtra, 4 Extra, 5 Live Sports Extra και 6 Music εκπέμπουν μόνο μέσω της ψηφιακής πλατφόρμας DAB.

Όλοι οι εθνικοί σταθμοί του BBC, με εξαίρεση του 5 Live και το 5 Live Sports Extra, οι οποίοι εκπέμπουν από το MediaCityUK στο Σάλφορντ, εκπέμπουν από το Λονδίνο και συνήθως από το Ραδιομέγαρο στο Marylebone. Ωστόσο, κάποια ραδιοφωνικά προγράμματα παράγονται και σε άλλες πόλεις, όπου το BBC έχει στούντιο, όπως οι πόλεις Μπέλφαστ, Μπέρμιγχαμ, Μπρίστολ, Κάρντιφ, Γλασκώβη και Μάντσεστερ.
Βέσαινα

Η Βέσαινα ήταν μεσαιωνικός, βυζαντινός, οικισμός στον σημερινό νομό Λάρισας σε άγνωστη θέση παρόλο που υπάρχουν υποθέσεις ότι βρισκόταν κοντά στο σημερινό χωριό Αετόλοφος Αγιάς Λάρισας. 

Αναφέρεται σε κείμενα τον 11ο αιώνα, άγνωστο πότε πρώτο κατοικήθηκε, όπου αναφέρεται έδρα επισκόπου της μητρόπολης Λάρισας. Όταν οι σταυροφόροι της Δ΄ Σταυροφορίας κατέκτησαν την Βυζαντινή Αυτοκρατορία κατά το μοίρασμα των εδαφών η περιοχή δόθηκε φέουδο στην σύζυγο του τελευταίου αυτοκράτορα Αλέξιου Γ΄. Το 1371 συνεχίζει να αναφέρεται η επισκοπή υπαγώμενη στην μητρόπολη της Λάρισας.
Κενταυρόπολη

Η Κενταυρόπολη ήταν μεσαιωνικός, βυζαντινός, οικισμός στην Θεσσαλία, από ορισμένους συγγραφείς ταυτίζεται με το σημερινό Κάστρο Σκήτης στο χωριό Σκήτη Λάρισας χωρίς να έχει αποδεικτή αυτό. Κατά άλλους ταυτίζεται με το Κάστρο Βελίκας. 

Αναφέρεται ότι κτίστηκε από τον αυτοκράτορα Ιουστινιανό τον 6ο αιώνα για την προστασία των κατοίκων της περιοχής πιθανότατα από τις αραβικές επιδρομές. Κατά άλλη εκδοχή η πόλη υπήρχε πρωτύτερα και ο Ιουστινιανός επισκεύασε τα τείχη της.
Δημοτική Ενότητα Φαλάνθου

Προτομή του [[Θεόδωρος Κολοκοτρώνης|Θεόδωρου Κολοκοτρώνη]], Αρχιστράτηγου του [[Ελληνική Επανάσταση του 1821|Αγώνα του 21]], στο [[Λιμποβίσι Αρκαδίας|Λιμποβίσι]] της Δημοτικής Ενότητας Φαλάνθου.
Η Δημοτική Ενότητα Φαλάνθου ανήκει διοικητικά στο Δήμο Τρίπολης και αποτελείται από 7 Κοινότητες. Τσελεπάκου, Χρυσοβιτσίου, Πιάνας, Αλωνισταίνης, Μαινάλου, Ροεινού και Σιλίμνης.
Αλέξανδρος Θεοδοσιάδης

Ο Αλέξανδρος Θεοδοσιάδης του Δημητρίου (13 Φεβρουαρίου 1904 - Απρίλιος 1977) ήταν Έλληνας πολιτικός μηχανικός, ο οποίος υπηρέτησε ως βουλευτής Θεσσαλονίκης και ως υπουργός.
Λίνο Λατσεντέλλι

Ο Λίνο Λατσεντέλλι ("Lino Lacedelli", 4 Δεκεμβρίου 1925 – 20 Νοεμβρίου 2009) ήταν Ιταλός ορειβάτης, ο πρώτος άνθρωπος μαζί με τον Ακίλλε Κομπανιόνι που κατέκτησε την κορυφή του Κ2 στις 31 Ιουλίου 1954. Έμεινε, επίσης, γνωστός στην ιστορία της ορειβασίας για την εγκατάλειψη των συντρόφων του, του Πακιστανού Αμίρ Μεχντί και του Ιταλού Βάλτερ Μπονάτι, σε άσχημη κατάσταση, προκειμένου να προσεγγίσει πρώτος την κορυφή.
Μίχος Κάρης

Ο Μίχος Κάρης (1908 - 26 Φεβρουαρίου 1987) ήταν Έλληνας λογοτέχνης. Το πραγματικό του όνομα ήταν Μιχαήλ Κ. Καρυστινός. Ανήκε στη Γενιά του '30 και υπέστη κοινωνικό αποκλεισμό. Πήρε μέρος στον Πόλεμο του 1940 και ήταν ημιονοδηγός. Υπέστη αναπηρία εξαιτίας των κρυοπαγημάτων που έπαθε λόγω του πολέμου του 1940.Πέθανε σε ηλικία 79 ετών το 1987 και κηδεύτηκε στις 27 Φεβρουαρίου 1987.

Έγραψε διηγήματα. Έργο του είναι και το: "10ος όρχος πυρομαχικών. Σελίδες ημερολογίου από το αλβανικό μέτωπο" («Τρία Φύλλα», Αθήνα 1984).
Αρχαίο Παλλάντιο

μικρογραφία|Απομεινάρια του Αρχαίου Παλλάντιου
Το Αρχαίο Παλλάντιο –σημερινό χωριό Παλλάντιο- βρίσκεται στα Βορειοδυτικά της λίμνης Τάκα, 7 χιλιόμετρα από την Τρίπολη Αρκαδίας. Οικιστής του τόπου θεωρείται ο Πάλλας, εγγονός του Πελασγού. Όμως, μάλλον το όνομά του το χρωστάει στην Παλλάδα Αθηνά.

Το Παλλάντιο είναι η βασική μητρόπολη της ρωμαϊκής αυτοκρατορίας. Από εδώ ξεκίνησαν με αρχηγό τους τον Εύανδρο οι Αρκάδες, περαιώθηκαν στην ιταλική χερσόνησο και οίκησαν για πρώτη φορά τον Παλατίνο Λόφο, την καρδιά της Ρώμης. Αυτός είναι ο λόγος που ο Ρωμαίος Αυτοκράτορας Αντωνίνος Πίος ανακήρυξε το Παλλάντιο ανεξάρτητη επικράτεια και της παραχώρησε προνόμια ελεύθερης πόλης. Αυτός επίσης είναι ο λόγος που οι σύγχρονοι Ιταλοί έρχονται γεμάτοι δέος και προσκυνούν την πανάρχαια κοιτίδα τους.
Στον κείμενο λόφο οι ανασκαφές έφεραν στο φως τη θεμελίωση 4 σπουδαίων ναών. Υπάρχουν σωζόμενα ίχνη του οχυρωματικού περιβόλου της ακρόπολης και έχουν βρεθεί και δύο αγάλματα, του Πάλλαντα και του Ευάνδρου στην κάτω πόλη. Ο Παυσανίας διασώζει την ύπαρξη του ιερού των Καθαρών Θεών, Θεοτήτων δηλαδή που δεν δέχονταν αιματηρές θυσίες. Μέσα στην πόλη του αρχαίου Παλλαντίου υπήρχε και ιερό της Περσεφόνης. Στην πεδιάδα κάτω από τον λόφο κείτονται τα λιγοστά απομεινάρια δύο παλαιοχριστιανικών βασιλικών που κρατούν εντοιχισμένα αρχαιότερα αρχιτεκτονικά μέλη. Η μία από τις βασιλικές, χτισμένη τον 6ο αιώνα, είναι αφιερωμένη στον Άγιο Χριστόφορο. 

Δυτικά του αρχαίου Παλλαντίου και στη θέση Βίγλα του Βόρειου όρους κατά τον Παυσανία (σήμερα Γράβαρη), πάνω στον αρχαίο δρόμο που οδηγούσε από την αρχαία Ασέα στην Τεγέα και σε βραχώδη και ερημική τοποθεσία σώζονται τα θεμέλια δωρικού ναού του τέλους του 6ου αι. π.Χ. Ο ναός αποδίδεται από τον Παυσανία στην Αθηνά Σώτειρα και στον Ποσειδώνα και ήταν μεγαλοπρεπής με μάρμαρο Δολιανών και με αετωματικά γλυπτά. Το μεγαλύτερο μέρος από το οικοδομικό υλικό του ναού είχε χρησιμοποιηθεί για την ανέγερση εκκλησίας στο Βαλτέτσι το έτος 1837. Στη βόρεια άκρη του ναού είναι χτισμένη μικρή εκκλησία αφιερωμένη στη Μεταμόρφωση του Σωτήρος.
Μέσο Γερακάρι

Το Μέσο Γερακάρι είναι χωριό που ανήκει στη Δημοτική Ενότητα Αλυκών της Ζακύνθου. Σύμφωνα με την απογραφή του 2001, το Μέσο Γερακάρι περιλαμβάνει, περίπου, 402 κατοίκους.
Παναγιώτης Σταυρόπουλος

Ο Παναγιώτης Σταυρόπουλος (1913 - 14 Δεκεμβρίου 1973) ήταν Έλληνας δικηγόρος και πολιτικός. Διατέλεσε βουλευτής Αιτωλοακαρνανίας (1952-67) και υφυπουργός Γεωργίας από το 1961 έως το 1963.
Ούντο Ντιρκσνάιντερ

Ο Ούντο Ντιρκσνάιντερ (αγγλικά: "Udo Dirkschneider"), γεννημένος στις 6 Απριλίου 1952, είναι Γερμανός τραγουδιστής γνωστός ως πρώην μέλος των Accept και ιδρυτής των U.D.O..
Γιάννης Πατάκης

Ο Γιάννης Πατάκης του Δημητρίου (Νίκαια Λάρισας, 1940 - Λάρισα, 10 Απριλίου 2009) ήταν Έλληνας αγροτοσυνδικαλιστής. Υπηρέτησε ως βουλευτής και ευρωβουλευτής με το ΚΚΕ και ήταν ο πρώτος αγρότης που εξελέγη σε αυτές τις θέσεις. Το όνομά του συνδέθηκε με τις δυναμικές κινητοποιήσεις των αγροτών στην εθνική οδό, πρώτα στον κόμβο της "Βιοκαρπέτ" και έπειτα στα Τέμπη.
Βίλα Τουρκοβασίλη

μικρογραφία|Βίλα Τουρκοβασίλη-Άποψη
Η Βίλα Τουρκοβασίλη είναι κτίριο της Τρίπολης, η οικία του πολιτικού Θεόδωρου Τουρκοβασίλη. Η βίλα Τουρκοβασίλη βρίσκεται κοντά στην εκκλησία του Αγίου Τρύφωνα. Το κτίριο είναι κτισμένο σε ρυθμό Αρ Νουβώ. Ο κήπος της βίλας, με τις αλέες του, τα μονοπάτια και τους κισσούς είναι χαρακτηριστικός για την πόλη της Τρίπολης. Το οίκημα αποτέλεσε για χρόνια κοσμικό κόμβο της πόλης. Στο χώρο αυτό έγιναν μερικές από τις πιο σημαντικές πολιτικές συναντήσεις του 20ου αιώνα. 

Το κτίριο είχε χρησιμοποιηθεί πολύ λίγο ως οικία από την οικογένεια Τουρκοβασίλη και στη συνέχεια τόσο το κτίριο όσο και ο χώρος που το περιέβαλε εγκαταλήφθηκε. Τις 12 Δεκεμβρίου 2013, ο δήμος Τρίπολης αποφάσισε την αγορά του κτιρίου με ένα στρέμμα από τον περιβάλλοντα χώρο του.
Σιδηροδρομικός Σταθμός Τρίπολης

Ο Σιδηροδρομικός Σταθμός Τρίπολης είναι ένας παραδοσιακός σταθμός, τυπικό δείγμα αρχιτεκτονικής του 19ου αιώνα, επί της σιδηροδρομικής γραμμής Κορίνθου - Καλαμάτας.

Στο χώρο αυτό γυρίστηκε η κινηματογραφική διασκευή του διηγήματος του Αντώνη Σαμαράκη "«Σε έναν συνοριακό σταθμό»", λόγω του απολύτως διατηρημένου χαρακτήρα του. Έχει επικάλυψη από πέτρα καθώς και κεντρική πύλη.

Η σιδηροδρομική ένωση με την Αθήνα έδωσε μεγάλη ώθηση στο εμπόριο. Η παλαιά εταιρεία «Σιδηρόδρομοι Πειραιώς – Αθηνών – Πελοποννήσου» εγκαινίασε τη γραμμή το 1892. Ήταν ένα ορόσημο για όλη την Αρκαδία. Μετά την παράδοση της γραμμής και προς Καλαμάτα, η Τρίπολη ήταν σταθμός σε όλο το νότιο άξονα της Ελλάδας. Έγινε εμπορικό κέντρο της Πελοποννήσου και γνώρισε ραγδαία άνοδο.

Ο σιδηροδρομικός σταθμός βρίσκεται σε υψόμετρο 665 μέτρων από τη στάθμη της θάλασσας. Οι σιδηροδρομικοί υπάλληλοι με την αφοσίωσή τους τον διατηρούν σε άριστη κατάσταση, αν και στις μέρες μας είναι ανενεργός.

Μέχρι τις 18/10/1990 ο σταθμός υπήρξε τροφοδοτικός του ΟΣΕ προς Σπάρτη και Γύθειο.
Κάστρο του Βάρνακα

Το Κάστρο του Βάρνακα ή Βαρνάτσας είναι βυζαντινό κάστρο στην Αιτωλοακαρνανία κοντά στο χωριό Μύτικας και το χωριό Βάρνακα, χτισμένο σε απόκρημνο βράχο. 

Το κάστρο χτίστηκε τον 13ο αιώνα από τους Δεσπότες της Ηπείρου σε θέση που έλεγχε το ομώνυμο πέρασμα, σήμερα λέγεται γλώσσες, και σημαντικό δρόμο της εποχής. Το 1460 το κάστρο κατακτήθηκε από του Οθωμανούς. Στην Ελληνική επανάσταση του 1821 αναφέρεται ήδη ερειπωμένο αλλά και η γενέτηρά του Γ. Βαρνακιώτη.
Μπλάκι Λόουλες

Ο Μπλάκι Λόουλες (αγγλ. "Blackie Lawless", πραγματικό όνομα: Στίβεν Έντουαρντ Ντούρεν) είναι Αμερικανός μουσικός και συνθέτης που έγινε ευρέως γνωστός ως ο τραγουδιστής, μπασίστας και κιθαρίστας του Αμερικανικού Χέβι Μέταλ συγκροτήματος W.A.S.P.. Επίσης, στα μέσα της δεκαετίας του '70, είχε ενταχθεί για ένα μικρό χρονικό διάστημα στους New York Dolls.
Ιπποκράτης Ιορδάνογλου

Ο Ιπποκράτης Ιορδάνογλου του Χρυσάφη (Εσκή Σεχίρ, 1909 - Λονδίνο, 16 Δεκεμβρίου 1977) ήταν Έλληνας δικηγόρος και πολιτικός, ο οποίος χρημάτισε βουλευτής και υπουργός. Από το 1963 ως το 1964 ήταν πρόεδρος του ΠΑΟΚ.
Beyond Magnetic

Το Beyond Magnetic είναι ΕΡ σινγκλ του χέβι μέταλ συγκροτήματος Metallica, το οποίο κυκλοφόρησε στις 13 Δεκεμβρίου του 2011 από την "Warner Bros.".
Σκοπός της κυκλοφορίας ήταν να συμπέσει με τις συναυλίες για τον εορτασμό των τριάντα χρόνων του συγκροτήματος. Τα τέσσερα κομμάτια του ΕΡ ηχογραφήθηκαν για τον δίσκο "Death Magnetic" αλλά έμειναν εκτός λόγω χωρητικότητας του CD.
Η αρχική κυκλοφορία πραγματοποιήθηκε σε ψηφιακή μορφή και στις 30 Ιανουαρίου 2012 τα τέσσερα κομμάτια του ΕΡ κυκλοφόρησαν σε μορφή CD. Οι πωλήσεις του ξεπέρασαν τις 36.000 αντίτυπα κατά την πρώτη εβδομάδα της κυκλοφορίας του, φθάνοντας στο # 29 του Billboard.
Delicate Sound Of Thunder

To Delicate Sound Of Thunder είναι διπλό, ζωντανά ηχογραφημένο άλμπουμ του βρετανικού ροκ συγκροτήματος Pink Floyd, το οποίο κυκλοφόρησε στις 22 Νοεμβρίου 1988 μέσω της "EMI" στην Ευρώπη και της "Columbia" στην Αμερική. Έχει, επίσης, κυκλοφορήσει σε μορφή βίντεο-κασέτας και αργότερα DVD.
Η ηχογράφηση του πραγματοποιήθηκε στο "Nassau Coliseum" του Λονγκ Άιλαντ της Νέας Υόρκης τον Αύγουστο του 1988 στο πλαίσιο της περιοδείας για την προώθηση του δίσκου "A Momentary Lapse Of Reason".
Έφθασε στο # 11 και στις δύο πλευρές του Ατλαντικού και έγινε τριπλά πλατινένιος στις Ηνωμένες Πολιτείες το 1997.
ΣΚ Παντερμπόρν 07

Η ΣΚ Παντερμπόρν 07 (γερμανικά: "SC Paderborn 07") είναι μια γερμανική ποδοσφαιρική ομάδα που εδρεύει στην ομώνυμη πόλη Παντερμπόρν στο κρατίδιο της Βόρειας Ρηνανίας-Βεστφαλίας. Αγωνίζεται στη Benteler-Arena με χωρητικότητα 15.000 θεατές.
Τζο Μπράουν

Ο Τζο Μπράουν (πλήρες όνομα: Τζόζεφ Μπράουν, "Joseph Brown", 26 Σεπτεμβρίου 1930) είναι Άγγλος ορειβάτης, γνωστός για την πρώτη ανάβαση στο Κανγκτσενγιούνγκα, στα Ιμαλάια μαζί με τον Τζορτζ Μπαντ.
Recorded Live

Recorded Live είναι ο τίτλος του δεύτερου, ζωντανά ηχογραφημένου άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή διπλού δίσκου βινυλίου τον Ιούνιο του 1973 μέσω της δισκογραφικής εταιρείας "Chrysalis" στην Ευρώπη και της "Columbia" στην Αμερική.
Ο δίσκος ηχογραφήθηκε με το φορητό στούντιο ηχογραφήσεων των Rolling Stones στην κεντρική Ευρώπη, κατά την περιοδεία για την προώθηση του άλμπουμ "Rock & Roll Music to the World" και η μίξη του πραγματοποιήθηκε στα "Olympic Studios" του Λονδίνου.
Το εξώφυλλο είναι δημιουργία του Γουόλτερ Βάγκνερ και της Visualeyes.
Tο "Recorded Live" σκαρφάλωσε στο Top-10 στην Γερμανία, την Αυστρία και τη Νορβηγία.
Το 2013, επανεκδόθηκε σε μορφή διπλού CD από την "Chrsyalis" με επτά επιπλέον κομμάτια.
Γερμανικό Πρωτάθλημα Ποδοσφαίρου Ανδρών 2014-2015

Το Γερμανικό Πρωτάθλημα Ποδοσφαίρου Ανδρών 2014-2015 είναι το 52ο πρωτάθλημα της Μπουντεσλίγκα της 1ης κατηγορίας της Γερμανίας. Η σεζόν ξεκίνησε στις 22 Αυγούστου 2014 και τελείωσε στις 23 Μαΐου 2015. Η Μπάγερν Μονάχου αναδείχθηκε πρωταθλήτρια.
Άλωση της Βαστίλης

thumb|right|290px|«Η Άλωση της Βαστίλης» του Jean-Pierre HouëlΗ Άλωση της Βαστίλης φερόμενη εναλλακτικά ως "Κατάληψη", ή "Παράδοση", ή "Πτώση της Βαστίλης" ήταν επεισόδιο που συνέβη στο Παρίσι στις 14 Ιουλίου του 1789 κατά το προοίμιο της Γαλλικής Επανάστασης και που αφορούσε την ένοπλη κατάληψη των φυλακών "Βαστίλης Αγίου Αντωνίου" όπως ήταν ο επίσημος τίτλος, με στόχο τη διαρπαγή του φυλασσόμενου εκεί οπλισμού.<br>
Νορβηγικό Πρωτάθλημα Ποδοσφαίρου Ανδρών 2014

Το Νορβηγικό Πρωτάθλημα Ποδοσφαίρου Ανδρών 2014 είναι η 70ή σεζόν του πρωταθλήματος ποδοσφαίρου Νορβηγίας της 1ης κατηγορίας της Νορβηγίας. Το πρωτάθλημα ξεκίνησε στις 28 Μαρτίου 2014,2 εβδομάδες πιο αργά σε σχέση με το 2013. Επίσης έγινε διάλειμμα 3 εβδομάδων τον Ιούνιο λόγω του Μουντιάλ 2014. Αποτελείται απο 16 ομάδες που φέτος όλες εκτός από 1 ομάδα προέρχονται από την κεντρική και νότια Νορβηγία. Περσινή πρωταθλήτρια είναι η Στρέμσγκοντσετ από την πόλη Ντράμεν.
Αλιόνα Βίνιτσκαγια

Η Όλγα Βίκτωριβνα Βίνιτσκα (ουκρανική γλώσσα: "О́льга Ві́кторівна Ві́нницька", 27 Δεκεμβρίου 1974), πιο γνωστή ως Αλιόνα Βίνιτσκαγια ("Альо́на Ві́нницька"), είναι Ουκρανή τραγουδίστρια.
Ceefax

Το Ceefax ήταν το πρώτο Teletext σε όλο τον κόσμο. Ξεκίνησε να λειτουργεί το 1974 από το BBC και τακτικά συμπλήρωνε το πρόγραμμα του BBC Two, μετά τα μεσάνυχτα όπου το κανάλι δεν είχε δικό του πρόγραμμα, ως "Σελίδες από το Ceefax". Η υπηρεσία λειτουργούσε συνεχώς από τις 23 Σεπτεμβρίου 1974 έως τις 23:32:19 ώρα Ηνωμένου Βασιλείου (02:32:19 ώρα Ελλάδος) στις 23 Οκτωβρίου του 2012, μαζί με την ολοκλήρωση της ψηφιακής μετάβασης στη Βόρεια Ιρλανδία. Εκείνη την στιγμή η υπηρεσία σταμάτησε να λειτουργεί μετά από 38 χρόνια.

220px|right|thumb|Το τελευταίο δευτερόλεπτο μετάδοσης του Ceefax.
Μαχαμάτ Καμούν

Ο Μαχαμάτ Καμούν (Mahamat Kamoun, 13 Νοεμβρίου 1961-) είναι πολιτικός από την Κεντροαφρικανική Δημοκρατία και πρωθυπουργός από το 2014 ως το 2016. Είναι ο πρώτος Μουσουλμάνος πρωθυπουργός στη χώρα.

Ειδικεύτηκε στον τραπεζικό τομέα και υπηρέτησε νωρίτερα ως γενικός διευθυντής του Θησαυροφυλακίου επί προεδρίας του Φρανσουά Μποζιζέ. Στη συνέχεια υπηρέτησε ως επικεφαλής του υπουργικού συμβουλίου του προέδρου Μισέλ Τζοτοντιά και υπηρέτησε ως σύμβουλος της υπηρεσιακής προέδρου Κατρίν Σαμπά-Πανζά.
Μπάρμπαρα Κιμένιε

Η Μπάρμπαρα Κιμένιε (Barbara Kimenye, 19 Δεκεμβρίου 1929 – 12 Αυγούστου 2012), ήταν μία από τις δημοφιλέστερες συγγραφείς παιδικών έργων της Ανατολικής Αφρικής και τα έργα της είναι από εκείνα με τις περισσότερες πωλήσεις.τα βιβλία της έχουν πουλήσει περισσότερα από 1 εκατ. αντίτυπα, όχι μόνο στην Κένυα, την Ουγκάντα και την Τανζανία, αλλά και σε όλη την αγγλόφωνη Αφρική. Έγραψε περισσότερα από 50 βιβλία και είναι περισσότερο γνωστή για τη σειρά βιβλίων της με ήρωα τον Μόουζες. Ο ήρωας είναι ένας άτακτος μαθητής σε ένα σχολείο για αγόρια που κάνουν ζαβολιές.

Η Κιμένιε ήταν πολυγραφότατη και η "κυριότερη συγγραφέας παιδικής λογοτεχνίας στην Ουγκάντα" και ήταν ανάμεσα στις γυναίκες συγγραφείς από την Ουγκάντα που έγραψαν στην αγγλική γλώσσα και που τα έργα τους εκδόθηκαν στην Κεντρική και στην Ανατολική Αφρική. Οι ιστορίες της είναι ευρέως αναγνωσμένες στην Ουγκάντα και πέρα από εκεί και χρησιμοποιήθηκαν εκτεταμένα στα σχολεία της Αφρικής. Η Κιμένιε γεννήθηκε στην Αγγλία, όμως η ίδια θεωρούσε τον εαυτό της Ουγκαντέζα.
Οικολόγοι Ειρηνιστές Πράσινοι

Οι Οικολόγοι Ειρηνιστές Πράσινοι ήταν οικολογικό πολιτικό κόμμα, το οποίο δημιουργήθηκε το 1990 και συμμετείχε στις βουλευτικές εκλογές του 1990 λαμβάνοντας 3.360 ψήφους. Το κόμμα αυτό είχε επικεφαλής τον Βασίλη Λεβέντη, μετέπειτα ιδρυτή και πρόεδρο της Ένωσης Κεντρώων. Το 1992, οι Οικολόγοι Ειρηνιστές Πράσινοι ενώθηκαν με το Κέντρο - Δημοκρατικό Κόμμα Ελλάδος, δημιουργώντας την Ένωση Κεντρώων και Οικολόγων.

Κατηγορία:Καταργημένα πολιτικά κόμματα στην Ελλάδα
Γενικός Διευθυντής του BBC

Ο Γενικός Διευθυντής του BBC είναι ο διευθύνων σύμβουλος και (από το 1994) ο αρχισυντάκτης του BBC.

Η θέση του Γενικού Διευθυντή, μέχρι τις 31 Δεκεμβρίου του 2006, διορίζονταν από το Διοικητικό Συμβούλιο των Διοικητών του BBC και μετέπειτα από το BBC Trust, ενώ τώρα διορίζεται από το "BBC Board".

Ο αστερίσκος δείχνει ότι διορίστηκαν προσωρινά ως αναπληρωτές γενικοί διευθυντές.
Fist for Fight

Fist for Fight είναι ο τίτλος της συλλογής του σουηδικού χέβι μέταλ συγκροτήματος Sabaton, η οποία κυκλοφόρησε το 2000 μέσω της ιταλικής δισκογραφικής εταιρείας "Underground Symphony". Οι ηχογραφήσεις πραγματοποιήθηκαν σε δύο μέρη, το 1999 στα "Moon Music Studios" και το 2000 στα "Abyss Studios".
Το 2007, το ""Fist for Fight" συμπεριλήφθηκε σαν μπόνους CD στο άλμπουμ "Metalizer"", το οποίο εκδόθηκε επίσημα, πέντε χρόνια μετά την ηχογράφηση του.
Το εξώφυλλο του άλμπουμ είναι δημιουργία του Κεν Κέλι, γνωστού για τα εξώφυλλα των Manowar.
Ρομπέρτο Κάλβι

Ο Ρομπέρτο Κάλβι ("Roberto Calvi", 13 Απριλίου 1920 - 17 Ιουνίου 1982) ήταν Ιταλός τραπεζίτης, επονομαζόμενος από τον Τύπο "Ο τραπεζίτης του Θεού" λόγω της στενής σχέσης του με την Αγία Έδρα. Γεννημένος στο Μιλάνο, ο Κάλβι ήταν πρόεδρος της Banco Ambrosiano,η οποία κατέρρευσε σε ένα από τα μεγαλύτερα πολιτικά σκάνδαλα της Ιταλίας. Πηγή συνεχούς αντιπαράθεσης,ο θάνατος του στο Λονδίνο τον Ιούνιο του 1982 ανακοινώθηκε ως δολοφονία μετά την εξέταση από δύο διαφορετικούς ιατροδικαστές και μια ανεξάρτητη έρευνα. Στη Ρώμη, το 2007, πέντε άτομα προσήχθησαν για το φόνο.

Υπάρχουν φήμες ότι παράγοντες στη δολοφονία του Κάλβι ήταν η Τράπεζα του Βατικανού η οποία ήταν ο κύριος μέτοχος της Banco Ambrosiano,η Μαφία η οποία ίσως χρησιμοποιούσε την Banco Ambrosiano για ξέπλυμα χρήματος,και η μασονική στοά Propaganda Due ή η ριζοσπαστική μασονική στοά P2.
Attero Dominatus

Attero Dominatus είναι ο τίτλος του τρίτου στούντιο άλμπουμ του σουηδικού χέβι μέταλ συγκροτήματος Sabaton, το οποίο κυκλοφόρησε στις 28 Ιουλίου 2006 μέσω της δισκογραφικής εταιρείας "Black Lodge Records". Επανεκδόθηκε ως "Attero Dominatus: Re-Armed" στις 24 Σεπτεμβρίου 2010 με πέντε επιπλέον κομμάτια.
Αυτός ήταν ο πρώτος δίσκος του συγκροτήματος που σκαρφάλωσε στο Top-20 των τσαρτ της πατρίδας τους.
Primo Victoria

Primo Victoria είναι ο τίτλος του δεύτερου στούντιο άλμπουμ του σουηδικού χέβι μέταλ συγκροτήματος Sabaton, το οποίο κυκλοφόρησε στις 4 Μαρτίου 2005 μέσω της δισκογραφικής εταιρείας "Black Lodge Records". Επανεκδόθηκε ως "Primo Victoria: Re-Armed" στις 9 Σεπτεμβρίου 2011 με έξι επιπλέον κομμάτια.
Αυτός ήταν ο πρώτος δίσκος των Sabaton που μπήκε στους καταλόγους επιτυχιών της Σουηδίας.
Άρι Φερμίρ

Ο Άρι Φερμίρ (ολλανδικά: Arie Vermeer, πλήρες όνομα Αντριάνους Φερμίρ) ήταν Ολλανδός ποδοσφαιριστής, γεννημένος στις 17 Ιουλίου 1922 στο Ρότερνταμ της Ολλανδίας. Αγωνιζόταν από το 1942 ως το 1956 στην Εξέλσιορ, ενώ είχε μία συμμετοχή στην Εθνική Ολλανδίας το 1946. Απεβίωσε στις 16 Δεκεμβρίου 2013.
Αρτούρ Μαζουακού

Ο Αρτούρ Μαζουακού (γεννημένος στις 7 Νοεμβρίου 1993 στην πόλη Λιλ της Γαλλίας) είναι Γάλλος επαγγελματίας ποδοσφαιριστής που αγωνίζεται ως αριστερό φουλ-μπακ στο αγγλικό πρωτάθλημα με τη φανέλα της Γουέστ Χαμ.
Ανδρέας Μπουχαλάκης

Ο Ανδρέας Μπουχαλάκης (Ηράκλειο Κρήτης, 5 Απριλίου 1993) είναι Έλληνας ποδοσφαιριστής όπου αγωνίζεται στην ομάδα του Ολυμπιακού και στην εθνική ομάδα ανδρών.
Δεινοκράτης

Ο Δεινοκράτης ο Ρόδιος (Ρόδος, περ. 4ος αι. π.Χ. - πιθ. 3ος αι. π.Χ.) ήταν αρχαίος Έλληνας αρχιτέκτονας και τεχνικός σύμβουλος του Μεγάλου Αλεξάνδρου. Είναι γνωστός για πολλά έργα, όπως για τον σχεδιασμό της πόλης της Αλεξάνδρειας, τη νεκρική πυρά του Ηφαιστίωνα, την ανακατασκευή του Ναού της Αρτέμιδος της Εφέσου και πιθανώς την κατασκευή του ταφικού μνημείου του Τύμβου Καστά.
Αντιαρωματικότητα

upright=1.75|thumb|right|Παραδείγματα αντιαρωματικών ενώσεων. A: πενταλένιο; B: διφαινυλένιο; C: κατιόν κυκλοπροπαδιενυλίου
Αντιαρωματικότητα ή αντιαρωματικός χαρακτήρας (αγγλικά "antiaromaticity") στη Χημεία είναι ένα σύνολο χαρακτηριστικών ιδιοτήτων επίπεδων κυκλικών ενώσεων με π συζυγιακό ηλεκτρονιακό σύστημα, που έχει υψηλότερη ενέργεια εξαιτίας της παρουσίας 4n π ηλεκτρονίων σε αυτό. Αντίθετα από τις αρωματικές ενώσεις, που ακολουθούν τον κανόνα Χούκελ ("Hückel's rule") και έχουν (4n+2) π ηλεκτρόνια και γι' αυτό έχουν αυξημένη σταθερότητα, οι αντιαρωματικές ενώσεις είναι πολύ ασταθείς και πολύ δραστικές χημικά. Για να αποφύγουν την αστάθεια που προκαλεί η αντιαρωματικότητά τους, τα μόρια αντιαρωματικών ενώσεων έχουν την τάση να «προσπαθούν» να αλλάξουν σχήμα, να γίνουν μη επίπεδα, και με αυτό να διακόψουν κάποιες από τις π αλληλεπιδράσεις, που προκαλούν την αστάθεια. Σε αντιδιαστολή με το διαμαγνητικό δακτύλιο που υπάρχει στις αρωματικές ενώσεις, οι αντιαρωματικές ενώσεις έχουν παραμαγνητικό δακτύλιο, που μπορεί να παρατηρηθεί με τη χρήση φασματοσκοπίας NMR.

Παραδείγματα αντιαρωματικών ενώσεων αποτελούν το πενταλένιο (A), το διφαινυλένιο (B) και το κατιόν κυκλοπροπαδιενυλίου (C). Το πρωτότυπο παράδειγμα αντιαρωματικότητας, το κυκλοβουταδιένιο, αποτελεί αντικείμενο αμφισβήτησης, με ορισμένους επιστήμονες να διαφωνούν ως προς το ότι σε αυτό η αντιαρωματικότητά του να μην είναι, ίσως, ο κύριος παράγοντας που συνεισφέρει στην αστάθειά του. Το κυκλοοκτατετραένιο, από την άλλη, είναι παράδειγμα ένωσης που δεν υιοθετεί επίπεδη δομή για να αποφύγει την αποσταθεροποίηση από την αντιαρωματικότητά του. Αν ήταν επίπεδο, θα είχε ένα π ηλεκτρονιακό σύστημα 8 ηλεκτρονίων γύρω από το δακτύλιό του, αλλά αντί γι' αυτό υιοθετεί μια «διαμόρφωση λουτήρα», με 4 ανεξάρτητους π δεσμούς. Επειδή οι αντιαρωματικές ενώσεις είναι συχνά βραχύβιες και δύσχρηστες εργαστηριακά, η ενέργεια αντιαρωματικής αποσταθεροποίησης συχνά μελετάται με μοντελοποίηση με υπολογιστικές προσομοιώσεις αντί να ερευνάται πειραματικά.
Μονή Μυρτιδίων Κυθήρων

Η Ιερά Μονή Μυρτιδίων Κυθήρων είναι το σημαντικότερο λατρευτικό κέντρο των Κυθήρων. Στην εκκλησία της Μονής βρίσκεται η κατά την παράδοση θαυματουργός εικόνα της Παναγίας της Μυρτιδιώτισσας.

Ο ναός της Μυρτιδιώτισσας στη μονή ανεγέρθηκε το 1841 από τον Τήνιο ναοδόμο Ζαχαρία Φιλιππότη, με παραγγελία του Ηγουμένου της μονής. Τρία χρόνια πριν, το 1838, η κυβέρνηση του νησιού, έχοντας σύμφωνη γνώμη της γερουσίας της Ιονίου Πολιτείας, ανέθεσε τη διεύθυνση της μονής στον Ηγούμενο Αγαθάγγελο Καλλίγερο (κατά κόσμο Αντώνιο Καλλίγερο, από το Λιβάδι). Έργα στη μονή συνεχίστηκαν μέχρι το 1957. Το κωδωνοστάσιο από πωρόλιθο των Μυρτιδίων ανεγέρθηκε το 1888 και είναι έργο του Κυθήριου Νικολάου Φατσέα-Φουριάρη από το Λιβάδι.

Τα Μυρτίδια ήταν μικτή μονή στην οποία μόναζαν μοναχοί και μοναχές μέχρι το 1950.

Στη μονή γίνονται δυο κύριες πανηγύρεις, το Δεκαπενταύγουστο αλλά κυρίως στις 24 Σεπτεμβρίου, ημερομηνία κατά την οποία σύμφωνα με την παράδοση βρέθηκε η εικόνα της Μυρτιδιώτισσας και επίσημη εορτή της Παναγίας της Μυρτιδιώτισσας. Στις 24 Σεπτεμβρίου συγκεντρώνεται στη μονή πλήθος κόσμου όχι μόνο από τα Κύθηρα, αλλά και από Κυθήριους της Διασποράς.

Σήμερα σύμφωνα με τον Ιόνιο Αστικό Κώδικα του 1841, αλλά και την μετέπειτα νομοθεσία, η κινητή και η ακίνητη περιουσία των Μυρτιδίων ανήκει στην αποκλειστική δικαιοδοσία και διαχείριση της Επιτροπής Εγχωρίου Περιουσίας.
Τζιχαντισμός

Ο Τζιχαντισμός (επίσης γνωστός ως τζιχαντιστικό κίνημα ή κίνημα του τζιχάντ) είναι μια έννοια αναφερόμενη στο κοράνι, η οποία θεωρεί ότι οι μουσουλμάνοι έχουν καθήκον να μεταδώσουν τη μουσουλμανική θρησκεία με τη βία ή χωρίς τη βία. Το τζιχάντ σημαίνει στην Αραβική, (αγώνας, πάλη, μάχη), στην ουσία σημαίνει οποιαδήποτε σύγκρουση η οποία προκαλείται για λόγους αρχής ή πίστης, και συχνά μεταφράζεται ως "ιερός πόλεμος".

Ο Τζιχαντισμός είναι η ιδεολογία των Μουτζαχεντίν (ενόπλων πολεμιστών) και των Ισλαμιστών τρομοκρατών, ενώ αυτή η ιδεολογία άκμασε από τα τέλη του 20ου αιώνα και έπειτα. Από την δεκαετία του 1990 αντιπροσωπεύεται από την τρομοκρατική οργάνωση Αλ Κάιντα, το Μέτωπο Άλ Νούσρα, ενώ το τελευταίο διάστημα η οργάνωση Ισλαμικό Κράτος, που δρα στη Συρία και το Ιράκ, ακολουθεί ακόμα πιο ριζοσπαστικές μεθόδους με αποτέλεσμα να θεωρείται πιο ακραία και από την Αλ Κάιντα.

Οι τζιχαντιστές θεωρούν ως εχθρούς τους τους Χριστιανούς, τους Εβραίους, τους Παγανιστές, τους Αθέους, τους Ινδουιστές, τους Βουδιστές και άλλες διαφορετικές θρησκευτικές ομάδες, ενώ σε κάποιες περιπτώσεις, όπως στο Συριακό Εμφύλιο Πόλεμο, στρέφονται εναντίον των Σιιτών μουσουλμάνων και των Αλεουιτών. Ειδική μεταχείριση επιφυλάσσεται για όσους ομολογούν πίστη σε μια θεία αποκάλυψη, ιδιαίτερα για τους Χριστιανούς και τους Εβραίους, οι οποίοι έχουν την επιλογή είτε να ασπασθούν το Ισλάμ ή να υποταχθούν στην Ισλαμική κυριαρχία και να καταβάλλουν κεφαλικό και έγγειο φόρο. Αν απορριφθούν και οι δύο αυτές επιλογές, τότε κηρύσσεται τζιχάντ.

Η κραυγή "Allah Akbar", που σημαίνει "Ο Θεός είναι ο μέγιστος, Θεός μοναδικός, ο μόνος μέγας" ακούγεται από τη φωνή του μουεζίνη, όταν καλεί σε προσευχή από τον μιναρέ. Είναι επίσης η κραυγή των επιτιθέμενων μουσουλμανικών στρατευμάτων ή των τρομοκρατών που γίνονται καμικάζι αυτοκτονίας.
Vodafone Greece

Η Vodafone Greece είναι η ελληνική θυγατρική της Βρετανικής Πολυεθνικής Vodafone. Εδρεύει στο Χαλάνδρι - ένα από τα βόρεια προάστια της Αθήνας.

Ιδρύθηκε στην Ελλάδα το 1992 ως Πάναφον (Panafon) από τον όμιλο της Vodafone, την France Telecom (νυν Orange), την Intracom και την DataBank και ονομάστηκε επίσημα Vodafone τον Ιανουάριο του 2002. Τον Δεκέμβριο του 1998, η εταιρεία εισήγαγε τις μετοχές της στο Χρηματιστήριο Αθηνών και στου Λονδίνου, ενώ τον Ιούλιο του 2004 πήρε τις μετοχές της από το Χρηματιστήριο της Αθήνας. Ο Όμιλος Vodafone είναι ο βασικός μέτοχος της εταιρείας με ποσοστό 99,8% των μετοχών της Vodafone Greece.

Οι αριθμοί των Ελλήνων συνδρομητών αρχίζουν με τα 3 ψηφία 694 και 695 ακολουθούμενα από ένα μοναδικό επταψήφιο συνδυασμό. Ωστόσο, όλοι αυτοί οι αριθμοί δεν ανήκουν απαραίτητα σε συνδρομητές της Vodafone λόγω της φορητότητας του αριθμού για δίκτυα κινητής τηλεφωνίας.

Από το 2003, η Vodafone Greece είχε μια αποκλειστική σύμβαση με τον τραγουδιστή Σάκη Ρουβά ως εκπρόσωπο της εταιρείας στην ελληνική διαφημιστική καμπάνια. Ο Ρουβάς έχει ολοκληρώσει πολλαπλές διαφημίσεις για την εταιρεία, καθώς και τη διαφήμιση της μάρκας μέσα στη μουσική και τα βίντεο του άλμπουμ του.

Ομοίως, η Vodafone είναι η κύρια χορηγός σε μεγάλες συναυλίες και ηχογραφήσεις του. Ενώ άλλες δισκογραφικές εταιρείες και καλλιτέχνες κάνουν διαφημίσεις για άλλες εταιρείες κινητής τηλεφωνίας, ως αντάλλαγμα για τη χορηγία, η Vodafone είναι η μοναδική ελληνική εταιρεία κινητής τηλεφωνίας που διαφημίζεται κατά κύριο λόγο από έναν μόνο καλλιτέχνη, με την προσπάθεια του Ρουβά να είναι ένα σημαντικό τέχνασμα μάρκετινγκ για τη νεολαία και τους νέους ενήλικους καταναλωτές.

Στο τέλος Ιουνίου του 2010, οι συνδρομητές του δικτύου έφτασαν τους 5.492.000 κάτι που καθιστά την Vodafone, το δεύτερο δίκτυο κινητής τηλεφωνίας στην Ελλάδα.

Στις 10 Ιουλίου 2018, η Vodafone απέκτησε το 100% των μετοχών της Cyta Ελλάς Τηλεπικοινωνιακή Α.Ε. το οποίο ήταν, από το 2007, το ελληνικό παράρτημα της ομώνυμης κυπριακής ημικρατικής μητρικής. Η Cyta Ελλάς, απορροφήθηκε από την εταιρεία, στις 2 Απριλίου 2019.
Τιμπό Κουρτουά

Ο Τιμπό Κουρτουά ("Thibaut Courtois", 11 Μαΐου 1992) είναι Βέλγος επαγγελματίας ποδοσφαιριστής, που παίζει ως τερματοφύλακας για την Ρεάλ Μαδρίτης και την Εθνική Ομάδα του Βελγίου.

Παρόλο τη σχετικά μικρή ηλικία του, ο Κουρτουά είναι ευρέως γνωστός ως ένας από τους καλύτερους τερματοφύλακες στον κόσμο καθώς κέρδισε το 2012–13 και 2013–14 Ricardo Zamora Trophies, ενώ ήταν δανεικός στην Ατλέτικο Μαδρίτης. Επίσης, έχει κερδίσει μαζί με την Ατλέτικο την La Liga (2013-2014), ένα Copa Del Rey, το Europa League, ένα Super Cup Ισπανίας καθώς και τη 2η θέση στο Champions League (2013-2014).

Ο Κουρτουά γεννήθηκε στην πόλη Bree της Φλάνδρας, από έναν πατέρα που κατάγεται από την Βαλλωνική Περιοχή και μια μητέρα από την Φλαμανδία. Ξεκίνησε την καριέρα του με την τοπική ομάδα Μπίλζεν V.V., [5] ως αριστερός μπακ. Λίγο αργότερα, το 1999, έγινε μέλος του Racing Genk στην ηλικία των επτά και εκεί μετατράπηκε σε τερματοφύλακα.
Πιγουέ

Το Πιγουέ (ισπανικά: "Pigüé", ισπανική : [piˈɣwe]) είναι πόλη της Αργεντινής, η οποία βρίσκεται στις πάμπας, 584 χλμ ΝΔ. του Μπουένος Άιρες. Ιδρύθηκε από 165 γάλλους μετανάστες που μιλούσαν οξιτανικά από το Αβερόν (Aveyron στα γαλλικά, Avairon στα οξιτανικά). Ο αστικός πληθυσμός είναι τώρα 13.822 κάτοικοι (απογραφή 2001). Το Πιγουέ είναι το διοικητικό κέντρο του Παρτίδο Σααβέδρα (ή Διαμέρισμα), στην Επαρχία Μπουένος Άιρες.

Το Πιγουέ, που σημαίνει «τόπος συγκέντρωσης» στην γλώσσα Μαπούτσε, είναι κέντρο μιας κοινότητας της οξιτανικής γλώσσας που ήρθε από το Ρουέργκ (Rouergue).
Ολλανδικό πρωτάθλημα ποδοσφαίρου ανδρών 2005-06

Το Ολλανδικό πρωτάθλημα ποδοσφαίρου ανδρών 2005-06 ή αλλιώς το Ερεντιβίζιε 2005-06 ήταν το 50ό πρωτάθλημα Ερεντιβίζιε. Ξεκίνησε στις 12 Αυγούστου 2005 και ολοκληρώθηκε στις 16 Μαΐου 2006 μαζί με τα Play-Offs ανόδου/υποβιβασμού και Ευρώπης.

Πρωταθλήτρια αναδείχθηκε η Αϊντχόφεν για 19η φορά στην ιστορία της, ενώ υποβιβάστηκε στην Εέρστε Ντιβίζιε η Ρούζενταλ. Την είσοδο στο Τσάμπιονς Λιγκ 2006-07 κέρδισαν οι Αϊντχόφεν και Άγιαξ, στο Κύπελλο ΟΥΕΦΑ 2006-07 οι Χρόνινγκεν, Άλκμααρ και Φέγενορντ, καθώς και η Χέρενφεν μέσω των Play Offs και στο Κύπελλο Ιντερτότο 2006 η Τβέντε.

Η σεζόν επισκιάστηκε από το θάνατο του ποδοσφαιριστή της Ουτρέχτη, Νταβίντ ντι Τόμασο.
Λουκ Καστάνιος

Ο Λουκ Καστάνιος είναι ένας Ολλανδός ποδοσφαιριστής.

Γεννήθηκε στις 27 Σεπτεμβρίου του 1992 στο Σχιντάμ της Ολλανδίας. Ξεκίνησε την καριέρα του το 2009 στην Φέγενορντ, όπου συμμετείχε σε 37 αγώνες και σκόραρε 15 φορές. Το 2011 πήρε μεταγραφή στην Ιντερνασιονάλε Μιλάνο, όπου μέσα σε 6 αγώνες έβαλε 1 γκολ. Το 2012 πήρε μεταγραφή στην Τβέντε, όπου μέχρι τώρα έχει συμμετάσχει ως επιθετικός σε 65 αγώνες και σκόραρε 27 φορές. 

Ο Καστάνιος έχει κατακτήσει την διάκριση του πρώτου σκόρερ του ευρωπαικού κυπέλου των άνω των 17 ετών το 2009.
Κατηγορία:Ολλανδοί ποδοσφαιριστές
Κατηγορία:Ποδοσφαιριστές ΦΚ Τβέντε
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Ίντερ
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Φίτεσε
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Εθνικής Ολλανδίας U17
Κατηγορία:Ποδοσφαιριστές Εθνικής Ολλανδίας U19
Κατηγορία:Ποδοσφαιριστές Εθνικής Ολλανδίας U20
Φριτς Λούσινγκερ

Ο Φριτς Λούσινγκερ (Fritz Luchsinger) (8 Μαρτίου, 1921 – 28 Απριλίου, 1983) ήταν Ελβετός ορειβάτης. Μαζί με τον Ερνστ Ρέις έκανε την πρώτη ανάβαση του Λότσε (8.516 μ), του τέταρτου υψηλότερου βουνού στον κόσμο στις 18 Μαΐου 1956. Κατά τη διάρκεια της προσέγγισης ο Λούσινγκερ προσβλήθηκε από οξεία φλεγμονή σκωληκοειδούς απόφυσης (σκωληκοειδίτιδα) και χρειάστηκε να αναρρώσει σε ένα δωμάτιο που παρείχε στην ελβετική αποστολή ο λάμα της μονής Τενγκμπότσε με τη φροντίδα του γιατρού της αποστολής Έντουαρτ Λέουτχολντ
Αριστείδης Καλαντζάκος

Ο Αριστείδης Καλαντζάκος (10 Απριλίου 1928 - 26 Φεβρουαρίου 2017) ήταν Έλληνας πολιτικός από τη Μεσσηνία, ο οποίος υπήρξε βουλευτής από το 1958 ως το 1967 και από το 1974 ως το 1996, και είχε υπηρετήσει ως υπουργός Εργασίας (1990-1993), Εμπορίου (1980-1981) καθώς και ως υφυπουργός Οικονομικών (1967) και Συντονισμού και Πληροφοριών (1976-1977).
Ice Bucket Challenge

Το Ice Bucket Challenge, μερικές φορές ονομάζεται ALS Ice Bucket Challenge, είναι μια δραστηριότητα που περιλαμβάνει την αναποδογύριση ενός κουβά με παγωμένο νερό στο κεφάλι κάποιου για την προώθηση της ευαισθητοποίησης της νόσου πλάγια μυατροφική σκλήρυνση (ALS) και να ενθαρρύνουν τις δωρεές για την έρευνα. Έχει γίνει διάσημη με την βοήθεια των Μέσων μαζικής ενημέρωσης στα μέσα του 2014. Στο Ηνωμένο Βασίλειο, πολλοί άνθρωποι συμμετέχουν στην πρόκληση για τη νόσο του κινητικού νευρώνα.
Φρούριο του Ασέν

μικρογραφία
Το Φρούριο του Ασέν ("βουλγαρικά" : Асеновата крепост , "Ασένοβα κρέποστ"), που από ορισμένους ερευνητές ορίζεται ως Πέτριτς (Петрич), είναι μεσαιωνικό φρούριο στη Βουλγαρική Ροδόπη, 2,5 χιλιόμετρα νότια της πόλης του Ασένοβγκραντ, σε υψηλή βραχώδη κορυφή, στην αριστερή όχθη του Ποταμού Ασένιτσα.
Ρωσικές Ένοπλες Δυνάμεις

Οι Ένοπλες Δυνάμεις της Ρωσικής Ομοσπονδίας (ρωσικά: Вооружённые Силы Российской Федерации, ВС РФ) αποτελούν τις στρατιωτικές δυνάμεις της Ρωσικής Ομοσπονδίας, οι οποίες δημιουργήθηκαν μετά την κατάρρευση της Σοβιετικής Ένωσης. Αρχηγός των ενόπλων δυνάμεων είναι ο εκάστοτε Πρόεδρος της Ρωσίας ο οποίος και τις διοικεί. Η στρατιωτική θητεία είναι υποχρεωτική στη Ρωσία για όλους τους άντρες, οι οποίοι θα πρέπει να υπηρετήσουν για 12 μήνες σε κάποιο στρατιωτικό κλάδο.

Ο αριθμός του προσωπικού καθορίζεται με διάταγμα του Προέδρου της Ρωσίας. Την 1η Ιανουαρίου του 2008, ορίστηκε ένας αριθμός 2.019.629 στελεχών, συμπεριλαμβανομένων 1.134.800 στρατιωτικών. Το 2010 το Διεθνές Ινστιτούτο Στρατηγικών Μελετών (IISS) εκτιμούσε ότι οι Ρωσικές Ένοπλες Δυνάμεις αριθμούσαν περίπου 1.027.000 ενεργά στρατεύματα και γενικότερα 2.035.000 ως εφεδρεία (κυρίως πρώην κληρωτοί). Σε αντίθεση με προσωπικό που καθορίζεται με διάταγμα, το πραγματικό προσωπικό των ενόπλων δυνάμεων αναφέρθηκε από το Ελεγκτικό Επιμελητήριο της Ρωσίας ως 766.000 τον Οκτώβριο του 2013. Το Δεκέμβριο του 2013, οι ένοπλες δυνάμεις βρίσκονταν στο 82% του απαιτούμενου ανθρώπινου δυναμικού.

Σύμφωνα με το SIPRI, η Ρωσία δαπάνησε 66.400.000.000 δολάρια για τα όπλα το 2015. Μεταξύ των ετών 2005–2009 και 2010–2014, οι ρωσικές εξαγωγές μεγάλων όπλων αυξήθηκαν κατά 37%, σύμφωνα με το SIPRI. Σύμφωνα με το Ρωσικό Υπουργείο Άμυνας, το μερίδιο των σύγχρονων όπλων στις Ένοπλες Δυνάμεις έφτανε το 26 με 48% μεταξύ των διαφόρων ειδών των στρατευμάτων το Δεκέμβριο του 2014. Αυτό αυξήθηκε στο 30,5 με 70,7% τον Ιούλιο του 2015. Ο μέσος όρος ήταν 48% κατά το πρώτο εξάμηνο του 2016.
Coat of Arms

Coat of Arms είναι ο τίτλος του πέμπτου, επίσημου στούντιο άλμπουμ του σουηδικού χέβι μέταλ συγκροτήματος Sabaton, το οποίο κυκλοφόρησε στις 21 Μαΐου 2010 μέσω της δισκογραφικής εταιρείας "Nuclear Blast Records". Η digipak έκδοση περιελάμβανε τις ορχηστρικές εκτελέσεις των τραγουδιών ""Coat of Arms" και "Metal Ripper".
Το άλμπουμ ανέβηκε στην δεύτερη θέση των τσαρτ της πατρίδας τους και στο Top-10 στην Ουγγαρία, την Πολωνία και την Ελλάδα, ενώ βραβεύθηκε ως χρυσός δίσκος από την ZPAV στην Πολωνία. Επίσης, το ομώνυμο κομμάτι κυκλοφόρησε σε μορφή σινγκλ και ανέβηκε στο # 17 των σουηδικών τσαρτ.
Για το τραγούδι "Uprising"" γυρίστηκε βίντεο κλιπ με πρωταγωνιστή τον Πέτερ Στορμάρε.
BBC White City

250px|right|thumb|Το White City One τον Απρίλιο του 2013.

Το BBC White City (BBC Λευκή Πόλη) αναφέρεται σε κτήρια του BBC στην περιοχή White City, η οποία βρίσκεται στο δυτικό Λονδίνο, αλλά και σε ένα κτήριο με γραφεία (τώρα γνωστό ως White City One), το οποίο εγκαινιάστηκε το 1990 στο πλαίσιο αυτών των κτηρίων του BBC. Το White City One στεγάζει τα προγράμματα του BBC "Panorama", "Top Gear", "Watchdog" και πολλά άλλα.

Το BBC White City βρίσκονται κοντά στο Κέντρο Τηλεόρασης του BBC. Το BBC σχεδιάζει να φύγει από το White City και τα κτήρια είτε θα κατεδαφιστούν ή θα μετατραπούν σε μία πανεπιστημιούπολη για το Κολέγιο Imperial. Το White City One εκκενώθηκε τον Μάρτιο του 2013.
Συμφωνία Ελεύθερου Εμπορίου Βόρειας Αμερικής

Η Συμφωνία Ελεύθερου Εμπορίου Βόρειας Αμερικής (αγγλικά: "North American Free Trade Agreement", NAFTA, ισπανικά: "Tratado de Libre Comercio de América del Norte", TLCAN, γαλλικά: "Accord de libre-échange nord-américain", ALÉNA) είναι μια εμπορική συμφωνία μεταξύ του Μεξικού των Ηνωμένων Πολιτειών της Αμερικής και του Καναδά. 

Η συμφωνία υπογράφτηκε από τον πρόεδρο των ΗΠΑ Τζορτζ Μπους, τον πρωθυπουργό του Καναδά Μπράιαν Μαλρόνεϊ και τον πρόεδρο του Μεξικού Κάρλος Σαλίνας στις 17 Δεκεμβρίου 1992 στο Σαν Αντόνιο στην αμερικανική πολιτεία του Τέξας και άρχισε να λειτουργεί στις 1 Ιανουαρίου 1994. Αφαιρούσε τους φόρους στα εμπορευόμενα προϊόντα μεταξύ των ΗΠΑ του Καναδά και του Μεξικού. Επίσης προστάτευε τα πνευματικά δικαιώματα, τις ευρεσιτεχνίες και τις εμπορικές επωνυμίες μεταξύ αυτών των τριών κρατών. Ανανεώθηκε με το Βορειοαμερικάνικο Σύμφωνο Περιβαλλοντικής Συνεργασίας που βοήθησε στην τοποθέτηση περισσότερων περιβαλλοντικών κανονισμών και στην μείωση της ρύπανσης. Επίσης ανανεώθηκε με το Βορειοαμερικάνικο Σύμφωνο Εργατικής Συνεργασίας, που βοήθησε τους ανθρώπους να αγωνιστούν για καλύτερες συνθήκες εργασίας
Μεσαιωνικός οικισμός του Γκάμπροβο

μικρογραφία|Ερείπια της βασιλικής
Ο Μεσαιωνικός οικισμός του Γκάμπροβο είναι ερείπια οχυρωμένου βυζαντινού οικισμού 3 χλμ από την πόλη Γκάμπροβο της κεντρικής Βουλγαρίας.

Η εμφάνισή του οικισμού υπολογίζεται μεταξύ 4ου και 6ου αιώνα, ως μέρος της ρωμαϊκής επαρχίας της Μοισίας, κατασκευάστηκε στην περιοχή μεταξύ του Δούναβη και της οροσειράς των Βαλκανίων. Ήταν ένα τυπικό οχυρωμένο χωριό. 

Οι αρχαιολογικές ανασκαφές έχουν ανακαλυφθεί ερείπια από 45 σπίτια που ήταν πολύ κοντά το ένα στο άλλο. Σε αυτές τις μελέτες βρέθηκαν αντικείμενα από την καθημερινή ζωή και τις συνήθειες των ανθρώπων - παλιά νομίσματα, κοσμήματα, στολίδια, που αποκαλύπτουν τον πολιτισμό και τις παραδόσεις των κατοίκων της. Σήμερα αυτά βρίσκονται στο ιστορικό μουσείο στο Γκάμπροβο .

Επίσης διασώζονται ερείπια του τείχους του κάστρου όπου φύλασσε το πέρασμα Σίπκα , και τα θεμέλια βασιλικής στην οποία φυλάσσονταν τα λείψανα ενός αγίου.
Όλιβερ Λαφαγιέτ

Ο Όλιβερ Λαφαγιέτ (γεννημένος στις 6 Μαΐου 1984 στη Μπατόν Ρουζ) είναι Αμερικανός επαγγελματίας καλαθοσφαιριστής. Έχει την ικανότητα να αγωνίζεται τόσο ως πόιντ γκαρντ, όσο και ως σούτινγκ γκαρντ.
Σταχτοτσικνιάς

thumb|280px|Σταχτοτσικνιάς σε πτήση στον κόλπο της Καλλονής - Λέσβος
Ο Σταχτοτσικνιάς είναι παρυδάτιο πτηνό της οικογενείας των Ερωδιιδών, που απαντά και στον ελλαδικό χώρο. Η επιστημονική ονομασία του είδους είναι "Ardea cinerea" και περιλαμβάνει 4 υποείδη.

Στην Ελλάδα απαντάται το υποείδος "Ardea cinerea cinerea" (Linnaeus, 1758).
Carolus Rex

Carolus Rex είναι ο τίτλος του έκτου, επίσημου στούντιο άλμπουμ του σουηδικού χέβι μέταλ συγκροτήματος Sabaton, το οποίο κυκλοφόρησε στις 23 Μαΐου 2012 μέσω της δισκογραφικής εταιρείας "Nuclear Blast Records". Ο δίσκος κυκλοφόρησε και σε έκδοση με σουηδικούς στίχους, όπως και σε ειδική έκδοση διπλού CD με τους στίχους και στις δύο γλώσσες (αγγλική, σουηδική).
Το άλμπουμ έφθασε στο # 2 των τσαρτ της πατρίδας των Sabaton και έχει βραβευθεί ως πλατινένιο, ενώ έχει γίνει χρυσό και στην Πολωνία.
Οι Σουντέν, Μοντελίους, Μούλμπακ και Μιρ συμμετείχαν στις ηχογραφήσεις του δίσκου αλλά αποχώρησαν πριν την κυκλοφορία του, αφήνοντας τους Μπροντέν και Σούνστρομ ως τα μοναδικά ιδρυτικά μέλη του συγκροτήματος.
Οι στίχοι του άλμπουμ ασχολούνται με την Σουηδική Αυτοκρατορία και το συγκρότημα βοηθήθηκε κατά την σύνθεση των τραγουδιών από τον ιστορικό Μπενκτ Λίλγκρεν.
Wikispecies

Τα Wikispecies (ή Βικιείδη) είναι ένα online wiki-εγχείρημα υποστηριζόμενο από το Wikimedia Foundation. Σκοπός του είναι να δημιουργήσει έναν συνεκτικό κατάλογο ελεύθερου περιεχομένου όλων των ειδών και απευθύνεται περισσότερο σε επιστήμονες, παρά στο γενικό κοινό.

Τα Βικιείδη διατίθενται με τις άδειες GNU και CC-BY-SA 3.0. 

Ξεκίνησε το Σεπτέμβριο του 2004, με βιολόγους απ'όλο τον κόσμο που προσκλήθηκαν να συνεισφέρουν, με το εγχείρημα να έχει αναπτύξει ένα πλαίσιο περιλαμβάνοντας την Ταξινομία του Λινναίου με συνδέσμους προς τα λήμματα της Βικιπαίδειας για ξεχωριστά είδη από τον Απρίλιο του 2005.
Άγγελος Τσάμης

Ο Άγγελος Τσάμης, γεννημένος στις 2 Οκτωβρίου 1981 στην Κάτω Αχαΐα, είναι Έλληνας επαγγελματίας καλαθοσφαιριστής.
Δραΐνα Μεσσηνίας

Η Δραΐνα Μεσσηνίας, είναι χωριό της Περιφερειακής Ενότητας Μεσσηνίας, που διοικητικά ως Κοινότητα Δραΐνας, ανήκει στη Δημοτική Ενότητα Τρικόρφου, του Δήμου Μεσσήνης, σύμφωνα με το πρόγραμμα Καλλικράτης.
Σάββας Λοϊζίδης

Ο Σάββας Λοϊζίδης (1903 - 11 Σεπτεμβρίου 1982) υπήρξε Κύπριος αγωνιστής, δικηγόρος και πολιτικός, βουλευτής της Βουλής των Ελλήνων από το 1956 ως το 1958. Ήταν Εθναρχικός Σύμβουλος Κύπρου.
Χρήστος Τασουλής

Ο Χρήστος Τασουλής (Τρίπολη Αρκαδίας, 3 Μαΐου 1991) είναι Έλληνας ποδοσφαιριστής, ο οποίος αγωνίζεται ως αριστερός αμυντικός για τον Αστέρα Τρίπολης.
Μπέρνι Σάντερς

Ο Μπέρναρντ «Μπέρνι» Σάντερς (αγγλ. "Bernard "Bernie" Sanders"), είναι Αμερικανός πολιτικός και ακτιβιστής, που υπηρετεί ως Γερουσιαστής των Ηνωμένων Πολιτειών για την πολιτεία του Βερμόντ από το 2007. Είναι πολιτικά ανεξάρτητος, αλλά ανήκει στην διάσκεψη των Δημοκρατικών στη Γερουσία. 

Προηγουμένως, έχει υπηρετήσει ως Μέλος της Βουλής των Αντιπροσώπων των Ηνωμένων Πολιτειών για την μονοεδρική περιφέρεια του Βερμόντ από το 1991 έως το 2007, καθώς και ως 37ος Δήμαρχος του Μπέρλινγκτον από το 1981 έως το 1989. Έχει υπάρξει υποψήφιος για το χρίσμα του Δημοκρατικού Κόμματος για την Προεδρία των ΗΠΑ, στις εκλογές του 2016 και στις εκλογές του 2020.

Ο Μπέρνι Σάντερς, είναι ο ανεξάρτητος με τη μεγαλύτερη θητεία στην ιστορία του Κογκρέσου, παρόλο που συμπαρατάσσεται με το Δημοκρατικό Κόμμα σε διάφορες επιτροπές που συμμετέχει. Το 2015, προσχώρησε στο Δημοκρατικό Κόμμα. Είναι μέλος της Επιτροπής Προϋπολογισμού της Γερουσίας των Ηνωμένων Πολιτειών, ενώ διετέλεσε και πρόεδρος της Επιτροπής της Γερουσίας των Ηνωμένων Πολιτειών για τις Υποθέσεις των Βετεράνων. Από το 2021, είναι Πρόεδρος της Επιτροπής Προϋπολογισμού της Γερουσίας των Ηνωμένων Πολιτειών. 

To 2015, ανακοίνωσε την υποψηφιότητα του ως εκπρόσωπος του Δημοκρατικού Κόμματος στις Εκλογές του 2016. Αρχικά, οι πιθανότητες του θεωρούνταν μηδαμινές, όμως χάρη σε μια ριζοσπαστική προεκλογική εκστρατεία, έγινε ένας από τους δύο κύριους διεκδικητές του Δημοκρατικού Χρίσματος, και τελικά κέρδισε το 44% των ψήφων, αν και δεν κατάφερε να κερδίσει το χρίσμα και να προχωρήσει στις κύριες εκλογές. Το 2019, ανακοίνωσε πως θα ξανά ήταν υποψήφιος για το χρίσμα του Δημοκρατικού Κόμματος για τις προεδρικές εκλογές του 2020. Ήλθε δεύτερος πίσω από τον Τζο Μπάιντεν, και δεν κατάφερε να λάβει το χρίσμα. 

Μέσω των προεκλογικών του εκστρατειών, ο Σάντερς έγινε γνωστός για τις οικολογικές, αντιπολεμικές, σοσιαλιστικές και προοδευτικές του ιδέες. Αυτοπροσδιορίζεται ως Δημοκρατικός Σοσιαλιστής, και είναι ιδιαίτερα γνωστός για την αντίθεση του στην οικονομική ανισότητα. Είναι γνωστός υποστηρικτής της καθολικής κάλυψης υγείας, της δωρεάν φοίτησης σε πανεπιστήμιο, της αύξησης του κατώτατου μισθού, της αποπληρωμής του φοιτητικού χρέους, της αποποινικοποίησης της κάνναβης, της πληρωμένης γονικής άδειας κλπ. Έχει ασκήσει σκληρή κριτική στον πρώην Πρόεδρο Ντόναλντ Τραμπ, περιγράφοντάς τον ως "παθολογικό ψεύτη" και "ρατσιστή, ομοφοβικό, σεξιστή και ξενοφοβικό ".

__ΕΥΡΕΤΗΡΙΟ__
Ζαν Κουζί

Ο Ζαν Κουζί (Jean Couzy) (1923 – 2 Νοεμβρίου, 1958) ήταν Γάλλος ορειβάτης. Γεννήθηκε στο Νερά το 1923. Σπούδασε αεροναυτική στην Πολυτεχνική Σχολή. Σε ηλικία 27 ετών έγινε μέλος της αποστολής του Μορίς Ερζόγκ το 1950 στο Αναπούρνα. Εγκατεστημένος στο Παρίσι για τις σπουδές του, έκανε συχνά αναρριχήσεις στο δάσος του Φοντενεμπλό, όπου γνώρισε τον Μαρσέλ Σατζ, (Marcel Schatz) ένα άλλο μέλος της αποστολής του Αναπούρνα και κατοπινό του σύντροφο στις αναρριχήσεις. Ο Κουζί έκανε την πρώτη ανάβαση στο Μακαλού με τον Λιονέλ Τερέ στις 15 Μαΐου, 1955.